ઇન્ટરનેશનલ ડેસ્કઃ પીએમ મોદીની ચીનની મુલાકાતને લઇને ચીનના મીડિયામાં સકારાત્મક વલણ જોવા મળી રહ્યું છે. આ વલણ આશ્ચર્યજનક એટલા માટે છે કારણ કે, અવાર-નવાર ભારતને લઇને મીડિયામાં ખરાબ પાસાઓ વિશે વધુ માહિતી આપવામાં આવી છે. ખાસ કરીને એવા સમયે જ્યારે ભારતે ચીનના મહત્વકાંક્ષી પ્રોજેક્ટ વન બેલ્ટ વન રોડ પ્રોજેક્ટનો વિરોધ કર્યો હોય. ચીનના વુહાનમાં મોદી અને જિનપિંગની બે દિવસીય મુલાકાતને પાડોશી દેશનું મીડિયા 1988માં રાજીવ ગાંધી અને ડેંગ શિઓપિંગની મુલાકાત માફક જોઇ રહ્યું છે. આ દરમિયાન પણ ભારત-ચીનના સંબંધોમાં ઉષ્મા જોવા મળી રહી છે.